
1: 


I Tromsð museums 4:de årshefte (pag. 71— 100) har min 
ven kand. W. M. ScHOYEN leveret en oversigt af de i Syd- 
Varanger hidtil bemærkede Lepidoptera grundet på de undersö- 
gelser vi begge i forening anstillede omkring Elvenæs i midten 
af Juli 1878, samt på de iagttagelser, som den af entomologien 
höit fortjente sognepræst G. SANDBERG i de sidste 5 år har sam- 
let inden grændserne af sit vidtstrakte præstegjæld. 

Denne fortegnelse optager 132 arter (84 Macro-Lep., 48 
Micro-Lep.) et vistnok tilsyneladende meget ringe antal; men i 
betragtning af det arktiske Norges store fattigdom på insekter 
sammenlignet med Sveriges Lapmarker og Finland, tror jeg dog 
den giver et ganske godt begreb om sommerfugl-verdenen i disse 
öde trakter, ihvorvel den selvfölgelig må betragtes som meget 
ufuldstændig, navnlig for Micro-Lepidoplernes vedkommende; dette 
godtgjöres tilfulde af det betydelige tillæg, som SANDBERG og 
forfatteren på en 8 dages udflugt blev istand til at levere. 

SCHÖYENS sammestedes udtalte formodning om, at under- 
sögelserne i dette interessante distrikt rimeligvis må ansees for 
afsluttede ved SANDBERGS forestående fraflyttelse, er heldigvis 
ikke bleven til virkelighed; den utrættelige pastor sidder frem- 
deles i sit ensomme hjem og har i det forlöbne. år gjort mange 
værdifulde iagttagelser, der snart vil foreligge entomologiens velyn- 
dere, ligesom det udelukkende skyldes hans energi, at hin for 

mig så uforglemmelige reise kom istand, hvis resultater nedenfor 
skal meddeles. 

Da en entomologisk færd i disse egne får et helt ejendom- 
meligt tilsnit, og de indre distrikter af Syd-Varanger vistnok er 
den af menneskefod mindst betrådte egn af vort land, i de fleste 
henseender et fuldstændigt terra incognita, önskede jeg meget at 
kunne levere en noget udförligere fremstilling såvel af naturfor- 
holdene på de af os besögte lokaliteter som af reisens begiven- 
heder idetheletaget, der på mig har gjort et uudsletteligt indtryk, 
og som sandsynligvis også vilde påhöres med interesse af mine 
entomologiske kolleger. Desværre har den noget knapt tilmålte 
tid forhindret mig fra at udföre det oprindelige udkast og af 
samme grund har jeg fundet det mest tilrådeligt ikke at udsætte 
længere med offentliggjörelsen af disse notiser, da den nærmeste 
fremtid neppe vil give rigere anledning til entomologiske sysler. 
Jeg har her således måttet indskrænke mig til en tarvelig angi- 
velse af reisens vigtigste data og en kortfattet redegjörelse for 
den geografiske situation, der selv for os Nordmænd til denne 
stund har været betydelig svævende, hvorfor jeg også har fundet 
det fornödent at ledsage afhandlingen med en kartskisse, som 
SANDBERG har udarbeidet med den fornödne korrektion af nor- 
ske og finske karter. W 

De ældre norske karter, som f. eks. MuncH's, giver over 
Syd-Varanger neppe andet end en ubestemt forestilling om en 
3-kantet landstrækning, der ved Pasvik-vasdraget adskilles fra det 
mægtige Rusland: den kartskisse, der ledsager professor J. A. 
Frus's interessante reiseverk: »En Sommer i Finmarken, russisk 
Lapmarken og Karelen», giver en aldeles feilagtig situation ved 
at lade den 69:de grad skjære Enaresjö söndenfor Pasvik-elvens 
udlöbe, medens den 69:de grad i virkeligheden går gjennem 
sydenden af Bodse-javre (Höyhå-jårvi), det sydligste punkt vi 
nåede, og hvorfra der endnu i sydvestlig retning er omtrent 30 
kilometer til Pasvikelvens udlöb af den store »Anar-javre». Nav- 
nene er overalt såvidt muligt gjengivne i skoltelappisk dialekt, 
der repræsenterer ursproget, idét den finske (kvænske) indvan- 
dring tilhörer en langt sildigere tid, og norske Lapper bevisligt 
aldrig har boet i disse indre distrikter; nordenfor Ovre-Kloster- 
vand (Coalme-javre) er derimod benyttet de norske stedsnavne, 

idet nybyggerne til dette punkt for en del udgjöres af Nordmænd, 
söndenfor bor udelukkende Finner (Kvæner) og Skoltelapper (Skol- 
ter). Jeg har nedenfor i bemærkningerne om vor tur tilföiet 
i parenthes de finske navne, som man oftest vil få höre, da 
bådfolkene i de allerfleste tilfælde wil findes at tilhöre »Suoma- 
laiset.» 

Franskmanden JULES DE GUERNE, der i Juli 1881 ledsagede 
professor PoucHET på en tur til Enare, udtaler sig i stærke ud- 
tryk om denne uklarhed i situationen: »Toutes les cartes que j'ai 
pu consulter sont insuffisantes, incomplètes, fourmillant d'erreurs; 
les Russes ne se trouvent point d'accord avec les Norvégiennes. 
Il suffira de vous dire que plusieurs jours durant, le point exact 
du monde où je campais pour dormir m'était absolument in- 
connu.» Fuldt så galt gik det ikke os, idet vi efter HAFFNERS 
store kart dog nogenlunde kunde beregne beliggenheden af vore 
stationer (på kartet mærkede med x), dog var vi ikke ofte på 
det rene med de tilbagelagte afstande. 

gide Juli om eftermiddagen forlod SANDBERG og underteg- 
nede Kirkenæs i et strålende solskin, der med etpar små afbry- 
delser fulgte os den hele tid, og som den sidste dag af vor min- 
deværdige færd på Ovre-Klostervand kulminerede i en tempera- 
tur, der nåede vel 30? C. i skyggen, uagtet der blæste en 
dygtig kuling, respektabelt synes mig under 70? n. br. Ef- 
terat have fulgt den udmærkede kjörevei til Sandnæs ved Lang- 
fjord (»Ucce-vuodna»), i en overmåde skröbelig farkost roet til 
fjørdbunden og med samme usikre befordring gjennemplåiet Lang- 
fjordvand (»Ucce-javre»), idet den stærke nybygger ved fjordbun- 
den uden nogen slags assistance på en trillebör trillede vor båd 
med den hele bagage i over det c. 500 m. brede eide til van- 
det, nåede vi ved midnatstid til det nette skolehus ved vandets 
sydlige ende (Strand), hvor vi uden komplimenter lagde os til 
hvile på gulvet i skolestuen, da beboerne ved vor ankomst lå i 
dyb sövn. Tidlig den næste morgen opdagede jeg i furuskogen 
lige bag huset en af de ypperligste fangstpladse i hele Syd-Va- 
ranger, kun en almindelig af Beiula nana bekranset liden myr, 
hvor der vrimlede af sommerfugle; her flöi Anarta bohemannt med 
flere af slægten, mange Syricht. centaureæ, Arg. freya, arsilache, 
Erebia: disa o. s. v., men kun en god halv timé blev anvendt 

Entomol. Tidskr. Årg. 4, H. 2 (1833). 5 


En 


66 ENTOMOLOGISK TIDSKRIFT 1883. 


her, da vi ingen tid havde at spilde og desuden håbede at 
kunne dvæle en dags tid her på tilbageveien. Her fik vi den 
forste alvorlige mindelse af de ubarmhjertige plageånder, der så 
trofast tappede vort blod ved dag og nat, men som vi ikke skal 
ofre flere ord på, da enhver, der foretager en landreise her nord, 
ved at berette om deres bedrifter, og både SANDBERG og jeg er 
tålelig hærdede ved en mangeårig praksis. En halvvoksen pige 
trillede vor bagage på den gode kjörevei i en smeltende solvarme, 
og ved middagstid stod jeg for förste gang ved den flade bred 
af »>Coalme-javre» ved gården Svanvik; straks ovenfor husene 
havde jeg havt den store overraskelse at måde en veritabel Ci- 
cindela sylvatica, men i Syd-Varanger hörer nu engang entomolo- 
giske fænomener til dagens orden. Længs veien flöi mange gode 
arter, deriblandt Anara funebris og Oen. norna, desværre kunde 
vi kun tage, hvad som båd sig til under den varme march; jeg 
havde her den fornöielse at knække ringen på den eneste håv, 
jeg havde med, en kilde til megen sorg i de fölgende 8 dage. 
Vor båd med de 2 forud tilsagte skydskarle traf vi på den rus- 
siske side omtrent midt på den östlige bred, og fra nu af var 
vi afhængige af NiLs MeLsLI og Isak KiviLoMPOLA, hvoraf især 
den förstnævnte viste sig som en i alle henseender udmærket 
omhyggelig og dygtig förer, der vandt vor ubetingede agtelse og 
tillid. Uden SANDBERGS store kyndighed i Suomi's blöde tunge- 
mål, skulde mange vanskeligheder have frembudt sig for os på 
denne tur og meget interessant gået tabt for mig, navnlig af de 
ejendommelige forholde, under hvilke den fåtallige befolkning her 
förer sin ensomme tilværelse, men hvori jeg nu fik et indblik, 
som forekom mig at frembyde næsten ligeså stor interesse som 
de entomologiske foreteelser. Med föielig vind gik det raskt 
henover det store vandspeil, snart var vi inde i elvelöbet og 
nåede noget ud på eftermiddagen den förste fos, »Melkefos» 
(Maido-guösk, Maito-koski), hvor bådene måtte trækkes overland. 
Her var en god fangstplads på en myr, vi tog Acronycta auri- 
coma, Agrotis conflua, Anarta bohemanni, Scoparia gracilaris m. fl. 
og så flere Woctuer, der ikke lod sig fange. Ud på aftenen rö- 
bede en stærk fossedur, at vi nu nærmede os den bekjendte vakre 
>Råmå-guösk (Hako-köngås»), af Frus urigtig benævnt »Månnikö- 
koski», ofte kaldet »Mennika-fos>, der nu förte en svær vand- 

masse og ubetinget frembyder det vakreste og interessanteste 
punkt i hele Pasvik-vasdraget. Her har den norske stat opfört 
et tarveligt men tilstrækkeligt herberge for mödige reisende, det 
bedste logi vi fik i den fölgende uge, og den förste nat i öde- 
marken dyssedes vi i en blid sövn ved fossens brus, medens 
myggene, der har veie overalt, flittigt prövede sine snabler, hvor 
de fandt et blottet punkt, hvilket især gik ud over mig, da SAND- 
BERG sov i et myggetelt, >rankinen». 

Tidligt næste morgen gled vi henover den speilblanke, vakre 
>Bos-javre» (»Pitkå-jårvi») og nåede ud på formiddagen en myr 
på den norske side henimod sydenden, hvor SANDBERG i 1881 
havde fundet Ærebia embla; i samme öieblik, vi satte foden på 
land, flöi en stor sort sommerfugl afsted mellem furutræerne, der 
snart röbede sig som det eftertragtede bytte, og efter etpar ti- 
mers varm jagt havde jeg for min del et dusin gode eksplr., me- 
dens måske det dobbelte antal fik beholde sin frihed, da næsten 
alle hanner vat ganske afflöine. Her flöi også mange Argynnis, 
især v. fingal, arsilache, aphirape tilligemed etpar tålelige frigga, 
ligesom vi idetheletaget kan anbefale denne myr som en god 
fangstplads. 

I löbet af dagen passeredes flere fosser, hvorved vi fik an- 
ledning til at fange en og anden sommerfugl, medens folkene 
förte båden og bagagen forbi de stærkeste stryg; forövrigt undte 
vi os ingen hvile, og ud på eftermiddagen gled vi ind på den 
store » Vaggattem-javre» (»Vauatus-jårvi»), den störste sjö, som 
Pasvik-elven danner mellem Enare og havet, og med sine mange 
skovbevoksede öer og holmer og forholdsvis höie bredder sik- 
kerlig den mest maleriske af dem allesammen. Efter en times 
hvil på den störste ö »>Sevvi-suolo», hvor staten har opsat et lig- 
nende blokhus, som det ovenfor nævnte, forat hævde Norges ejen- 
domsret til öen, fortsatte vi færden gjennem »Vaggattem-javre», 
kom atter ind i elvelöbet, og lagde om aftenen tillands nedenfor 
den sidste fos, vi passerede, den såkalde »Jordi-guösk» (»Jordan- 
koski»), hvor jeg tilbragte en yderst pinlig halv time, medens 
båden blev fört forbi fossen. Da folkene nu var trætte efter den 
langvarige roning, vinden blæste imod, og myggen var rasende, 
tænkte vi et öieblik på at overnatte her på den russiske side, 
hvor der stod en af Skolternes mange sommerpaladser; vi be- 

sluttede os dog til at fortsætte, endel mose blev antændt og lagt 
i en gryde, der placeredes mellem roerne, og snart var vi inde 
på den circa 12 kil. lange »Bodse-javre» (»Höyhå-jörvi»), over- 
sat: »Fjær-sjöen» efter de mange vandfugle, hvoriblandt Svaner, 
der hækker her, og ved midnat nåede vi til en ö i den sydlige 
ende ikke langt fra »Håvos-guösk» (»Hestefossen»), hvor vi ag- 
tede at tage fast station for nogle dage. Her stod et af Trasli 
Nilas's slotte, der for tiden brugtes som magasin for törret sik 
og gjedde og af ejeren (han arbeidede på blokhuset på Sevvi- 
suolo, da vi passerede den) velvillig var bleven stillet til vor 
disposition, efter at fisken og endel af de tallöse Si/pha lapponica 
havde fået anvist plads i det fri. 

2 dage og 3 nætter kamperede vi på öen i fuldstændig en- 
somhed, da skydsfolkene ved dette reisens endemål havde fået 
permission og gjorde en udflugt til en Skolteby på den russiske 
side, men fandt ikke terrænet så gunstigt, som vi håbede, lige- 
som himlen var overskyet med stærk vind, om end temperaturen 
forresten var upåklagelig. Vi besluttede derfor at lade den på- 
tænkte tur til Enare fare, hvor stor end lysten var til at besöge 
dette indlandshav, og fört af ANTI Saar! og hans sön, en fa- 
milie af blandet herkomst, som vi var heldige nok at finde i 
Skoltebyen, befandt vi os om middagen den 14:de Juli atter på 
»Sevvi-suolo», efterat have udholdt et skybrudlignende regnskyl 
ledsaget af heftige vindstöd, som imidlertid til vor lykke neppe 
stod på en halv times tid. Oen var ikke fattig på sommerfugle, 
vi fangede flere gode arter som Anomogyna lætabilis, Acidalia 
schöyeni n. sp., Crambus maculalis m. fl, derimod gav en udflugt 
over til den russiske side ikke synderligt udbytte, da himlen var 
endel overskyet, vi fandt dog der Anarta funebris, Agr. conflua 
og det förste Cidar. abrasaria. Söndag den 16:de oprandt med 
en skyfri himmel og gav os reisens i enhver henseende minde- 
værdigste dag, som imidlertid kun med få ord skal omtales. 
Om formiddagen holdt SANDBERG finsk (kvænsk) gudstjenste for 
de 11 mennesker, der os iberegnede med store og små udgjorde 
öens samlede befolkning, vistnok det tarveligste tempel og den 
ejendommeligste forsamling, hvori jeg har lyttet til den evige sand- 
heds ord, men derfor ingelunde den mindst andagtsfulde. Over 
middag: roede vi over til den russiske side for at bestige vore 


SPARRE SCHNEIDER: FORTS. BIDR. TIL SYDV:S LEPID.FAUNA. 69 


længslers mål, det skaldede »Galggo-oaive» (»Kjærringhoved»), 
der som det höieste punkt er synligt i mange mils afstand, men 
neppe når 600 m. over havfladen. Tusinder af sommerfugle 
(mest Anarta melaleuca) flåd på vandet efter gårdagens stærke 
blæst, et syn hvortil jeg aldrig har seet noget tilsvarende; vi 
kunde vistnok her have gjort mange interressante fund på en 
bekvem måde, men vovede dog ikke at offre noget af den kost- 
bare tid på dette fiskeri, og snart efter var vi inde i den præg- 
tige af öksen urörte höistammede furuskov, arbeidende os möi- 
sommeligt gjennem det tætte krat i den stærke hede omgivne af 
tusinde pibende småröster. Efter et par timers vandring nåede 
vi over skovgrænsen, og nu gik det frit og let til den överste 
top, hvorfra vi nogle öieblikke nöd den prægtige udsigt. Synet 
herfra var ejendommeligt og gjorde på mig et stærkt indtryk; 
det var Finlands natur med sine uendelige skove, tusinder af 
blinkende vandspeil og lave åsrygge, der på alle kanter lå ud- 
bredt foran os, vort fædreland ejer intet andet stykke land, der 
frembyder sådanne naturforholde; måske der dog i Smålenene 
gives lignende partier, hvad jeg imidlertid ikke af öiesyn kjen- 
der til. 

>Galggo-oaive» synes at være et samlingssted for Syd-Var- 
angers flygtige Anaria-flok; jeg beklager bitterlig, at vi ikke 
anvendte en times tid på fangsten af dette sjeldne bytte, der 
ikke var vanskelig at få tag i, her menes Am. qviela, men SAND- 
BERG lod sig lokke af nogle myrer bagenfor fjeldet, og de eksplr., 
jeg under nedstigningen så, blev alle borte for mig i de tætte 
myggesværme, så neppe 10 brugbare ekspir. faldt på min part. 
Vi fangede dog også andre gode sager, af hvilke de talrige fri- 
ske Melitæa parthenie fremböd störst interesse. Under nedstig- 
ningen kom vi i den tætte skov ud af vor kurs; myg, hede og 
træthed bragte mig på randen af fortvivlelse, så jeg mange gange 
stod i begreb med at kaste mig ned, at fange noget blev der 
ikke tale om; tilsidst kom vi dog ned til. vandet og fandt båden, 
og næste morgen var al möie glemt over de skjönne resultater 
af gårdagens anstrængelser. 

Den 17:de om morgenen sagde vi öens venlige beboer far- 
vel, TrasLi NILAS og hans r4:årige datter satte sig til årerne, 
og nu gik det raskt mod nord nedover stryg og strömhvirvler, 

idet vi tildels fulgte andre löb end de, vi på opturen havde be- 
faret. På myren ved »Bos-javre» standsede vi atter en times 
tid, men da solen behagede at stå bag en sky, fik vi få Rhopa- 
locerer og deriblandt ingen embla; derimod tog SANDBERG et 
eksplr. af den sjeldne Crambus frumcatellus. Vi overnattede ved 
>Råmå-guösk>, hvor flere for Syd-Varanger nye Micros blev 
fundne, og reiste tidlig næste morgen nedover »>Mennika», det 
smalere og af fosser opfyldte löb, medens vi på opturen havde 
fulgt hovedrenden; her fangedes flere interessante arter, deriblandt 
Cid. truncatata (immanata?) og Penthina cespitana, enkeltvis også 
embla, der dog ikke synes at nå Coalme-javre; her flöi også 
Acidalia schöyeni. 

Ved middagstid lagde båden til ved Svanviken, og her sagde 
vi farvel til NiLas og hans datter, der med beundringsværdig 
udholdenhed havde roet i næsten 2 dage, trukket båden og båret 
bagagen som en hel karl, uagtet hun for sin alder både var li- 
den og spædlemmet. Sent på eftermiddagen ankom vi til Strand 
ved Langfjordvandet og opdagede her en udmærket lokalitet for 
Cidaria turbata var. arctica, men desværre altfor sent, da alle in- 
divider var meget afflöine, kun et eneste brugbart ekspir. lykke- 
des det SANDBERG at fange. Efter planen var det vor hensigt 
at standse her en dag eller to forat afsöge nöiere den ovenfor 
nævnte righoldige myr bag skolehuset, men vi var nu så trætte 
og forpinte af hede og myg, at alle længslers mål nu kun gik 
ud på at nå hjemmet og få hvile ud. Efter nogen möisommelig 
venten på båd etc. stod vi ved midnatstid atter ved Sandnæs og 
tænkte et öieblik på at overnatte her, nu var det SANDBERGS tur 
at finde situationen næsten uudholdelig, men fortsatte dog for at 
gjöre pinen så kort som mulig. Disse sidste 10 kil. var det 
tungeste stykke vei på den hele tur; solen stod i åskanten lige 
i öinene, heden inde i myggeslöret var neppe at foretrække for 
de blodtörstige plageånder udenfor, ikke et vindpust rörte sig; 
talrige Nociuer flöi langs veien på begge sider (vistnok Pachnobia 
og Agrotis), men vi formåede kun at gjórë nogle matte fangst- 
forsög, der blev uden resultat. Endelig kl. 3 om morgenen den 
19:de Juli lå de venlige hvide bygninger for os, og snart var jeg 
issövnens arme under distriktslægens gjæstfrie tag. 

Hermed er i löseligt omrids gjengivet hoveddragene i denne 

min interessanteste entomologiske udflugt, der forövrigt var rig på 
komiske situationer og originale episoder, som imidlertid ikke 
hörer hid. 

I betragtning af det gunstige veir, de gode fangstpladse og 
den anvendte tid vilde enhver, som så vore indsamlinger, have 
fundet udbyttet latterlig lidet, som det også ved hjemkomsten 
forekom mig; men da har man sat en vægtig faktor ud af be- 
tragtning, nemlig myggene (Culex, Ceratopogon og Simulia, Taba- 
nus, Chrysops og Hæmatopota), der uden overdrivelse reducerede 
fangsten til måske '/,, af hvad den kunde have udgjort uden 
disse plageånder. Indsamlingen af Micros blev næsten umulig- 
gjort (gode eksplr. blev der ikke tale om), hvorfor vi lagde ho- 
vedvægten på at få noteret så mange arter som muligt; af Ma- 
eros medtog vi, nærmest af hensyn til rummet i samlekasserne, 
hovedsagelig kun eksplr., der antoges at kunne passere i samlin- 
ger, medens forövrigt alle på hver lokalitet bemærkede arter blev 
så vidt mulig omhyggeligt noterede. 

Ialt blev på turen observeret 81 arter, deraf 19 ikke tid- 
ligere i Syd-Varanger observerede, hvorved antallet af de fra di- 
striktet kjendte Zepidoptera stiger til 151; de ny tilkomne arter 
er mærkede med en asterisk (*), flere af dem var hidtil ganske 
fremmede for vor arktiske region. Dette antal vil om kort tid 
erholde en ikke uvæsentlig forögelse ved arter, som af SAND- 
BERG er fundne i det sidste år på forskjellige punkter i hans 
præstegjæld, hvorover han agter at offentliggjöre en notis; der- 
iblandt er flere ganske mærkelige fund. Alle tvivlsomme ekspir. 
har været hos kand. SCHÖYEN til nöiere granskning; alene den 
besynderlige Agrotis og den af mig som ny art opstillede Aci- 
daha formåede han ikke at tyde, hvorfor de blev sendte til Mö- 
SCHLER for der at erholde en endelig dom. Desværre er disse 
eksemplarers senere skjebne ved ScHövens beklagelige langvarige 
sygdom bleven noget usikker, så jeg angående dem ikke ved at 
fremföre andet end hans forelöbige udtalelser i brev af 28:de 
Oktober. Dette er så meget mere beklageligt, som hovedinte- 
ressen knyttede sig til disse 2 arter; heldigvis har jeg dog til- 
bage 4 eksplr. af den nye Acidalia. 

De få, ganske leilighedsvis på turen indsamlede Coleoptera 
röber, at faunaen også for disse dyrs vedkommende vilde -byde 

samleren et interessant udbytte. Ved Svanvik tog jeg et ekspir 
af Bembidium assimile, der hidtil kun var bemærket ved Kristi- 
ania, ved Bodse-javre var Asfycops talpa almindelig på den fug- 
tige sand (ny for Norges fauna), ovenfor er nævnt Cicindela syl- 
vatica, der således går næsten til furuskovens yderste grændse; 
de övrige arter tilhörer mere almindelige nordiske former. For- 
Övrigt vil de sparsomme coleopterologiske observationer, der hid- 
til er samlede i Syd-Varanger, i sin tid blive fremstillede i en 
oversigt af den norsk-arktiske regions Coleoptera, som jeg har be- 
gyndt at udarbeide. 

Etpar fund af Land- og Ferskvands-mollusker fortjener også 
at nævnes. Limnæa palustris var på sine steder meget almin- 
delig, hvorhos jeg ved Luesti-guösk tog en enkelt Z. sfagnalis, 
der neppe tidligere tör være bemærket så langt mod nord; en 
Succinea blev funden ved Bodse-javre og Jordi-guösk, en Hyalinia 
på en ö i Bodse-javre. 

- Tilslut må jeg bede om velvillig overbærelse med de tryk- 
feil, som måtte findes, da jeg af gode grunde har været forhin- 
dret fra selv at besörge korrekturen. 


2. 


FORTEGNELSE OVER LEPIDOPTERA INSAMLEDE I DE INDRE 
DISTRIKTER AF SYD-VARANGER MELLEM 10:de 
OG 18:de JULI 1882. p 


1. Colias palæno L. Det förste eksplr., en ganske frisk 
han, fangede jeg ved bredden af Godde-luabbal den 11:te, en 
anden han blev tagen på en myr på den russiske side ved Bodse- 
javre 13:de, ligesom SANDBERG fandt en hun på myren ved Bos- 
javre den 17:de. 18:de Juli bemærkede vi den langs Mennika- 
löbet og hyppig mellem Coalme-javre og Langfjordvand; den er 
i det hele taget ganske almindelig og udbredt overalt i Syd- 
Varanger. ScHöÖYEN har i sim »Oversigt over de i Norges arc- 
tiske region hidtil fundne Lepidoptera» udtalt sig nærmere om 
denne arts var. lapponica STGR., der synes mig at afvige mindre 

fra hovedførmen end de fleste andre arktiske varieteter af som- 
merfugle, som man har tillagt et eget varietetsnavn, i alfald som 
de har foreligget mig i norske individer. 

2. Lycæna optilete Kx., var. cyparissus HB. Bemærke- 
des på hele turen overalt talrig i begge kjön og i friske eksplr. 
Den besögte ofte Zedum. 

Vi trængte frem til 69? og mödte dog intetsteds Z. argus L., 
hvis nordgrændse i öst må falde stærkt af, medens den i Por- 
sanger når nordenfor 70%. Dens uregelmæssige forekomst her 
nord har voldt mig adskilligt hovedbrud, men jeg håber dog at 
skulle få udredt de sande forholde, når der foreligger en fyldi- 
gere række af observationer. 

3. Melitæa parthenie MEYEr-DUR. 

Interessant var opdagelsen af en hovedflyveplads for denne 
art, som hidtil kun meget sparsomt var bemærket inden vor ark- 
tiske region. Under opstigningen på Galggo-oaive den r6:de ob- 
serveredes de förste eksplr. cirka 250 m. o. h., i furugrændsen; 
jo höiere vi kom op des talrigere blev den, men ovenfor birkens 
grændse omtrent 400 m. o. h. ophörte den atter. Jeg har kun 
fanget Militæa-arter i det sydlige Norge, på fugtige enge, i skov- 
lysninger og på törrere skråninger, og fandt derfor dens optræ- 
den på Galggo-oaive meget påfaldende. Ledum palustre var dens 
hvileblomst, allerhelst hvor denne stod spredt på et tæt tæppe 
af den hvide törre renmose, desuden flöi den talrig på de med 
Betula nana rigeligt bevoksede noget törre myrpartier, etsteds 
flöi mange eksplr. nede i en med tæt græs (Carex?) bedækket 
liden fordybning i birkegrændsen. Da det led noget ud på ef- 
termiddagen gik de fleste til hvile på Zedum-blomsterne, og med 
god tid vilde man have kunnet indsamle flere hundreder; nu 
måtte jeg nöie mig med 36 stykker, der rigtignok alle var ube- 
skadigede tildels ganske nyklækkede med ikke helt stivnede vin- 
ger. Eksemplarerne måler fra 31 mm. (g'g) til 37 mm. (Q9), 
er gjennemgående meget mörke, et par meget smukke har kun 
en enkelt rad gule pletter på bagvingernes flöielsbrune overside. 
Et af de mindste hunindivider frembyder en ejendommelig og 
vakker aberration, idet fremvingernes overside har de gule pletter 
sammenflydende i 2 bånd, gjennemskårne af de sorte vingener- 
ver, medens undersiden kun har sorte flekker ved basis; bag- 

vingernes overside er sortbrun med en enkelt rad flekker i ud- 
kanten og etpar utydelige pletter udenfor denne rad, undersiden 
har et meget bredt gulhvidt midtbånd sammensat af kun en rad 
aflange pletter, og de ellers gulhvide pletter ved basis er på dette 
eksplr. sorte, den störste med en utydelig lysere kjerne. 

4. Argynnis aphirape HB. var. ossianus Hest. Synes at 
være ganske almindelig i de indre distrikter; vi fandt den fra 
Langfjordvand til Bos-javre, hvor den var hyppigst, men noterede 
den ikke fra nogen af de sydligere lokaliteter, hvilket måske kun 
beroede på tilfældige omstændigheder. De fleste eksplr. var 
friske og rene; kun 2 hunner blev medbragte af mig. 

5. Arg. selene Farr. var. hela STGR. Vi fangede hver 
et ganske friskt individ (7) på en eng ved Mennika-löbet den 
18:de; således synes den her at have en sildigere flyvetid end 
f. eks. i Alten og ved Tromsö, hvor den i gunstige år viser sig 
over midten af Juni næsten samtidig med euphrosyne, medens den i 
det sydlige Norge först kommer tilsyne circa 14 dage efter denne. 

6. Arg. euphrosyne L. var. fingal Hest. Mödte os först 
på myren ved Bos-javre den 11:te og observeredes senere over- 
alt i de söndenfor liggende trakter men blev ikke bemærket nor- 
denfor denne sjö. SANDBERG har dog fundet et eksplr. ved 
Kirkenæs, men uden tvivl er den meget sjelden så langt ude 
mod kysten. I mörk overside råber de sig som ægte fingal, men 
de fleste var desværre stærkt afflöine; hunnerne stod i majoriteten. 

7. „Arg. pales var. arsilache Esr. Flöi talrig i friske og 
tildels meget livligt farvede individer overalt på myrerne, navnlig 
ved Bos-javre, hvor de bemærkedes at hvile på Zedum, når solen 
skjulte sig. 

8. Arg. freya Tusc. Forekom overalt fra Kirkenæs til 
Håvos-guösk, men kun få friske eksplr. erholdtes; flöi også på 
Sevvi-suolo i Vaggattem-javre og synes at trives på enhver slags 
bund. 

9: Arg. frigga Tusc. Med selene den sjeldneste Argyn- 
nis i Syd-Varanger; vi tog hver vort ganske gode ekspir. ved 
Bos-javre den 11:te og observerede etpar stykker til, et 3:die 
friskt individ ' (Q) fangede SANDBERG den 13:de på en myr på 
den russiske side af Bodse-javre straks söndenfor Skoltebyen. 

10. Erebia lappona Esr. Var påfaldende sparsom, idet 

den egentlige flyvetid nærmest var forbi; noteredes kun fra Coalme- 
javre, Luesti-guösk og Galggo-oaive. 

11. Er. disa Tuec. I 1881 blev den funden meget tal- 
tig af SANDBERG, især ved Bos-javre, men på denne tur bemær- 
kedes den kun ved Langfjordvand den 10:de, hvor jeg tog et- 
par stykker på myren bag skolehuset, samt på Galggo-oaive, hvor 
SANDBERG fangede en enkelt han. 

12. Er. embla Tec. Blev for förste gang indfört i Nor- 
ges arktiske fauna i 1881, da SANDBERG opdagede den på my- 
ren ved Bos-javre i begyndelsen af August i flere eksplr., hvoraf 
vort museum erholdt et par. Som ovenfor nævnt flöi den iår 
ganske talrig sammesteds, ligesom vi fandt enkelte individer ved 
Luesti-guösk samme dag, på den russiske side af Bodse-javre den 
13:de og langs Mennika-löbet den 18:de; måske når den ikke 
til Coalme-javre, i ethvert fald visselig ikke nordenfor denne sjö. 
De fleste hanner var ganske afflöine, hunnerne var tildels friske 
men ofte beskadigede af den stærke fart mellem de tætstående 
furutrær. I modsætning til disa, der altid söger ned i græsset, 
sætter embla sig næsten bestandig på træstammerne og hviler på 
disse, når himmelen er overskyet; den er adskillig sky, men ikke 
så vanskelig at fange, da den sætter sig snart, disa er langt 
slemmere at få tag i, når den engang er opjaget. 

13. Oeneis norna Tuec. Flöi overalt enkeltvis ligefra 
Langfjordvand til Galggo-oaive og Bodse-javre, hovedsagelig på 
myrerne men også langs landeveien henimod Coalme-javre, mest 
i store afblegede hunindivider, der som hannerne var ganske 
ubrugbare for samlingen. Et par in copula tog jeg på myren 
ved Bos-javre. 

14.  Syrichtus centaureæ Rør. På myren bag skole- 
huset ved Langfjordvand flöi talrige ret gode eksplr. den 10:de 
omkring de tætte samlinger af Betula nana, et enkelt individ tog 
jeg henimod Coalme-javre (på hvilket jeg knækkede ringen på 
min eneste håv!) samme formiddag, endelig et på Galggo-oaive 
ligeledes mellem Betula nana, hvilken plante bestemt forekommer 
mig at spille en vigtig rolle i denne arts optræden, ikke usand- 
synligt er den larvens næringsplante. 

15. Zygæna exulans HocH. SANDBERG observerede et 
ekspir. på en myr ved den russiske side af Bodse-javre den 13:de, 

og på Galggo-oaive fangede vi flere friske individer i birkegrænd- 
sen men forresten blev den ikke bemærket på nogen anden loka- 
litet. I sin overordentlig periodiske optræden har den udentvivl 
1.1882 havt et af sine »dårlige år», i 1878 fandt vi den meget 
almindelig på myrerne omkring Elvenæs. 

16. Arctia festiva Bku. Dette var ubetinget reisens yp- 
perste fund og på mange år den interessanteste »Erscheinung» i 
den arktiske sommerfuglverden, idet hidtil kun et eneste eksplr. 
var kjendt som norsk, antagelig fanget ved Hammerfest (i uni- 
versitets-museet i Kristiania). Vi fik vort ekspir., en han der 
måler 41 mm. mellem vingespidserne, på den russiske side af 
elven ved Håvos-guösk den 13:de, hvor husfruen tog det på en 
gjödselhoug udenfor husdören, medens vi efter en anstrengende 
rotur på Bodse-javre sad inde og nöd en forfriskende »filipyt». 
SANDBERG afstod sin andel i det sjeldne fund, der nu befinder 
sig i vort museum. 

Det er en selvfölge, at vi på vore ekskursjoner intet hen- 
syn tog til den politiske grændse, der först i en sildig tid er 
bleven ordentlig fastsat, vi noterede dog altid, hvor fangsten blev 
gjort, men bærer forövrigt ingen samvittighedsbebreidelse ved at 
vindicere A. festiva for Syd-Varangers fauna. 

17. Acronycta auricoma S. V. På myren ved Melkefos 
tog jeg et mörkfarvet beskadiget eksplr. (Q), den ro:de og så 
etpar til, der antagelig tilhörte samme art, måske A. menyanthidis 
View., der også flyver ved höi lys dag og er funden i Alten. 
SANDBERGS fund af en rimeligvis til A. auricoma hörende larve i 
1880 har således fundet sikker bekræftelse. 

18. Agrotis hyperborea Zett. Flði ikke sjelden ved 
Håvos-guösk, Bodse-javres östlige bred, Galggo-oaive og på my- 
ren ved Bos-javre omkring Zedum, dels blev den funden siddende 
i græsset. Vi fangede kun hunner, der var tilsyneladende ny- 
klækkede; af pupper tagne ved Kirkenæs under mose udviklede 
sig flere eksplr. af begge kjön under mit fravær tilligemed endel 
Pach. carnea, men de fleste havde desværre fået betydelig molest 
i sit fangenskab, et par fandtes endog in copula. 

19. Agr. speciosa He. var. arctica Zerr.? Jeg opförer 
denne art med nogen tvivl, da det eksplr., som SANDBERG fandt 
på Galggo-oaive og af mig blev noteret, måske kan have tilhört 

An. lætabilis. 20:de Juli klækkedes et lidet hunekspir. af en 
puppe funden ved Vadsö under en sten; SANDBERG har under- 
sögt dens hele udvikling og har nylig i Ent. Tidskrift (Heft. 1, 
1883) offentliggjort sine iagttagelser såvel af denne som flere 
andre arktiske sommerfugle, hvis metamorfose hidtil var ukjendt. 

*20. Agr. conflua Tr. Et noget afflöiet hanindivid, lys 
brunligt med meget utydelig tegning fangede jeg ved Melkefos 
den 10:de, et andet ekspir. ligeledes han tog SANDBERG på en 
myr på den russiske side af Vaggattem-javre den 15:de. Den 
var hidtil ikke bemærket i Ost-Finmarken. Hunnen er meget 
sjelden at finde, hvilket tör bero på dens skjulte levemåde og 
mindre livlige temperament. 

*21. Agr. comparata MöscuL,?? På gården Eide henimod 
Coalme-javre fik vi af en pige, der af SANDBERG var oplært til 
at samle sommerfugle, et ganske vakkert ekspir. af en mærkelig 
AÅgrotis-art, der forelöbig er henfört under denne kun fra Labra- 
dor bekjendte form, men ligeså sandsynligt tilhörer en endnu 
ubekjendt art." Det beror sandsynligvis endnu hos MÖSCHLER, så 
der for öieblikket ikke er meget at sige om samme; det blev 
fanget enten i de sidste dage af April eller begyndelsen af Mai 
1882, medens omgivelserne endnu var fuldt vinterlige, og skiller 
sig allerede ved forekomsttiden fra Agr. hyperborea, med hvem 
det har en betydelig habituel lighed. Scmövens udtalelse fölger 
her: »Sörgeligt at den kun har et ben (höire bagben) i behold, 
men heldigvis har den da et fölehorn og med hensyn til dettes 
udseende stemmer den aldeles med A. hyperborea's nære slægt- 
ning comparata MåscHL., hvis netop ligesom dette ekspir. 
ikke har kammede fölehorn således som /yperborea 3. Udseen- 
det forövrigt er imidlertid såre afvigende fra mit comparaia-eksplr., 
men efter et sådant enestående individ er det jo umuligt at vide, 
om man har med en tilfældig aberration eller en konstant form 
at gjöre. At eksplr.et har mistet födderne er meget kjedeligt, da 
comparata kun skal have skinnebenstagger på begge de bagerste 
fodpar, hvilket her altså ikke lader sig kontrollere.» Spörgsmålet 
står således fremdeles åbent, om man har med en egen form af 
comparata at gjöre eller en helt ny art, hvilket har ligesåmegen 
sandsynlighed for sig. 

1 Se nedanför sid, 88. 

*22. Anomogyna lætabilis Zerr. Af denne meget sjeldne 
art fangede jeg 3 friske eksplr. (2 g'g, 1 Q) i birkeskoven på 
Sevvi-suolo i Vaggattem-javre om aftenen den 15:de; de lod sig 
falde ned af birketræerne og syntes idetheletaget at være tem- 
melig træge dyr. Jeg antog dem i begyndelsen for Agr. speciosa, 
men har senere bittert beklaget feiltagelsen, da jeg visselig ved 
omhyggelig eftersögen skulde have fundet flere. Hannerne har 
en vingebredde af 34—37 mm., hunnens vinger der er uskikkede 
til flugt, måler kun 26 mm. Eksplr.ne er ganske friske men har 
desværre i törret stand fået olietrukne abdomina, hvilket ellers 
sjelden indtræffer med mine samlinger under disse höie nordlige 
bredder. Hidtil var den kun observeret på Dovre og i Alten 
af Dr. WockE, samt i Saltdalen af SCHOYEN. 

23. Pachnobia carnea Tusc. Synes at være en af de 
almindeligste Noctuer i Syd-Varanger såvel i de indre distrikter 
som ude mod kysten. Vi fandt den fra Bodse-javre til Kirke- 
næs som oftest siddende om dagen i græset, de fleste eksplr. 
ganske friske. Ved Kirkenæs fandt jeg efter SANDBERGS anvis- 
ning endel pupper under mosse, hvilke imidlertid klækkedes i 
mit fravær på turen, så kun etpar, ubeskadigede individer blev 
resultatet af mine glade forventninger. Den varierer overordent- 
lig fra mörk brun med iblandet rödviolet til gulgrå; meget mörkt 
er et vakkert eksplr., som jeg fik på Vardö den 27:de Juli. 

*24. Anarta bohemanni Stor. Denne slægtens sjeldneste 
art er en værdifuld akkvisition for Syd-Varangers fauna, der 
efterhånden har vist sig at besidde alle arktiske arter af Anarta 
på etpar nær. På myren bag skolehuset ved Langfjordvand fan- 
gede jeg et ganske friskt ekspir. (77) om morgenen den 10:de; 
et. havde jeg under nettet, som desværre undslap og flere til 
observeredes; et meget afflöiet eksplr. tog SANDBERG samme 
dags aften ved Melkefos. Hidtil kun bemærket i Alten af Dr. 
STAUDINGER og forfatteren; uden tvivl er den mere lokal end 
sine slægtinge, men har vistnok endnu en mængde ubesögte flyve- 
pladse i det vidtstrakte Finmarken. 

25. Ån. cordigera Tuec. Flyvetiden for denne art var 
allerede forbi; jeg tog kun 2 yderlig forslidte individer, det ene 
på landeveien henimod Coalme-javre, det andet på vor station i 
Bodse-javre. Den synes ikke at være egentlig hyppig i Syd-Varanger. 

26. An. melanopa TueG. Et enkelt meget afflöiet eksplr. 
tog jeg nær toppen af Galggo-oaive 16:de. Sjelden i Syd-Va- 
ranger og overalt i vor arktiske region meget sparsom om end 
bemærket på de fleste lokaliteter. 

27. An melaleuca TnrcG. Overalt i uhyre mængde og 
ubetinget den hyppigste sommerfugl, som på turen blev iagttaget, 
ja jeg har neppe nogensteds i det arktiske Norge seet nogen art 
flyve i sådant antal, Sciaphila osseana og Cidaria dotata måske 
undtagne. Tusinder af ekspir. flåd på Vaggattem-javre og fler- 
steds flòi den op flokkevis ved hvert skridt gjennem lyngen især 
på Sevvi-suolo og ved Bodse-javre, men vi offrede få tanker på 
denne proletar, der tillige er meget vanskelig at fange; blandt 
de indsamlede eksplr. findes kun ubetydelig variation, melaleuca 
har overhovedet liden tendents til aberration. 

28. A. funebris He. Bemærkedes enkeltvis, men var på 
grund af sin mörke farve og hurtige flugt overordentlig vanskelig 
at fange. Jeg tog et godt eksplr. i kjöreveien henimod Coalme- 
javre den r10:de samt den 11:te et meget slet ved Luesti-guösk 
hængende i en spindelvæv, medens SANDBERG fandt et passabelt 
på den russiske side af Bodse-javre den 13:de og et flydende på 
vandet udenfor Sevvi-suolo den 16:de. 18:de blev den også no- 
teret ved Mennika-jok. Hidtil var kun et enkelt eksplr. fundet i 
Syd-Varanger nemlig ved Kobbervik 16:de August 1880. 

*29. An. lapponica THec. SANDBERG tog et ganske friskt 
par in copula på toppen af Galggo-oaive den 16:de. Ny for 
Syd-Varangers fauna. 

*30. An. quieta He. Ligeledes en for distriktet ny art, 
der hidtil ikke var funden östenfor Porsangerfjorden. Den flöi i 
ikke lidet antal på det överste nögne parti af Galggo-oaive og 
viste gig mindre sky end slægtens övrige arter, men udbyttet 
blev for min part ikke synderlig rart, da tiden var knap, og 
ikke alle indfangede eksplr. var brugbare. Individerne varierer 
overordentlig, og etpar er så mörke og tillige skarpt tegnede, at 
jeg i begyndelsen holdt dem for schönherri, men SCHÖYEN har 
erklæret dem for ægte gviefa. SANDBERG tog flere særdeles vakre 
eksplr., der er lysegrå med stærk gul indblanding, meget lig- 
nende dem, som SCHOYEN fangede ved Kistrand i Porsanger 
i 1878. 

31. Acidalia fumata SterH. Flöi overalt i friske eksplr, 
og i begge kjön men ikke i nogen særdeles mængde; meget 
skarpe tværlinier har etpar hunner fangede den 18:de mellem 
Svanvik og  Langfjordvand. 

*32. Acidalia schöyeni n. sp. Ved Jordi-guösk fangede 
SANDBERG om aftenen den 10:de et friskt eksplr. af en påfal- 
dende liden og mörk Acida/ia, som jeg dog ved en flygtig be- 
tragtning holdt for en aberration af den almindelige fumata. På 
Sevvi-suolo tog han imidlertid atter nogle eksplr. ved kanten af 
en myr sent om aftenen den r15:de, og nu begyndte corpus de- 
licti at blive noget mistænkeligt; jeg gik straks til det af ham 
påviste sted lige bag vor tarvelige hytte men formåede kun at 
opdrive etpar fumata i normal dragt. Först den fölgende dag 
under opstigningen på Galggo-oaive lykkedes det mig at se og 
fange et eksplr., og begge de fölgende dage så vi ikke få eksplr. 
især omkring Råmå-guösk, hvor jeg fik et halvt dusin ganske 
passable individer. Længere nord end til henimod den sydlige 
ende af Coalme-javre så vi den ikke, den gjorde overhovedet ind- 
tryk af at være adskillig lokal, og måske er dens udbredelses- 
kreds ikke heller meget stor, hvilket imidlertid senere undersö- 
gelser får stadfæste. 

Scnövens forelöbige undersögelse af de ham tilsendte eksplr. 
ledede til det resultat, at han antog den for en liden og mörk 
(melanotisk) klimatisk varietet af den almindelige fumata i lighed 
med den blågrå varietet af Amaifis paludata, men da kjendte han 
endnu ikke til dens forekomst sammen med normalt farvede 
Jumata uden nogen slags overgange, hvorom jeg senere underret- 
tede ham. Han har sammenlignet dem med /umata's nærmeste 
nordamerikanske slægtning califormiata og inductata (= frigidaria 
Möscat. var.) men fundet dem meget forskjellige og derfor som 
sidste prövelse sendt dem til MöscHLER, hvor de måske endnu 
beror. Jeg nærer efter det, som ovenfor er berört, ingen syn- 
derlige betænkeligheder ved at foröge den allerede forud så tal- 
rige Aridalia-familie med endnu en art, der er benævnt til erin- 
dring om min trofaste medarbeider i udredelsen af vort fæder- 
lands Zepidopter-fauna; selv om en fremtidig nöiere undersögelse 
virkelig skulde komme til et andet resultat med hensyn til dens 
artsberettigelse, foreligger her dog en i alle henseender så ud- 


SPARRE SCHNEIDER: FORTS. BIDR. TIL SYDV:S LEPID.FAUNA. 81 


præget form, at den kræver en speciel betegnelse, og jeg opfor- 
drer herved mine ærede kolleger i Finland og Sverige til at have 
opmærksomheden henvendt på låsningen af dette spörgsmål. 

De nu foreliggende eksplr., 5 i tallet, er alle hanner og må- 
ler alle 20 mm. mellem vingespidserne, medens min mindste han 
af fumata (fra Elvenæs) måler 23 mm. og den störste (fra Beie- 
ren ved Bodö) 26 mm., den mindste hun (Elvenæs) 20 mm. og 
den störste 23 mm. (Beieren); schöyeni viser sig således adskillig 
mindre og tillige af en påfaldende konstant störrelse, uheldigt 
kun, at vi alene fandt det ene kjön. Hvad farvetegningen angår, 
udmærker schöyeni sig ved den stærke sortbrune bestövning, der 
allerede i flugten röbede den mellem de samtidigt flyvende /u- 
mata, medens tværlinierne tillige er stærkere markerede, navnlig 
den nærmest udkanten beliggende, der hos fumata oftest er me- 
get utydelig og på mange af mine 35 eksplr. ganske udvisket. 
På undersiden af bagvingerne findes også hos schöyen: et tyde- 
ligt mörkt midtpunkt, der kun hos enkelte fumata er ganske 
svagt antydet og hos de fleste mangler. Når man altså til den 
ringe störrelse og mörke farve lægger det vægtigste lod: den 
kjendsgjerning at begge arter forekom til samme tid på de samme 
lokaliteter og uden nogensomhelst antydning til overgange, fore- 
kommer det mig rimeligst at anse fumata og schöyeni for 2 vel 
adskilte arter om end som nære slægtinge; jeg antager også, at 
enhver ved at betragte en række eksplr. af begge arter ved si- 
den af hinanden vilde komme til samme resultat selv uden kjend- 
skab til de forholde, hvorunder den forekommer. Den her af 
mig benævnte art vil kortelig kunne karakteriseres således: 

Acidalia schöyeni SCHNEIDER. 

»Acid. fumatæ Srpen. affinis, sed statura minore, alis supra 
densissime fusco pulverosis, strigis transversis distinctioribus et 
alis inferioribus infra puncto discoidali semper præsente in pri- 
mis cognoscenda. Expans. alarum 20 mm. (g); femina ignota.» 

33. Gnophos sordaria Tuec. Forekom hyppigt overalt 
fra Melkefos til Bodse-javre, i birkekrat, og blev vistnok kun 
ganske tilfældigt ikke noteret fra lokaliteterne nordenfor Coalme- 
javre, da den ellers er funden overalt ligetil Kirkenæs og Elvenæs. 

34. Pygmæna fusca TueG. Bemærkedes kun ved skole- 
huset ved Langfjordvand den 10:de samt på myren ved Bos- 

javre og langs Mennika-jok den 17:de og 18:de og kun i etpar 
eksplr. (707). 

Anm. Psodos coracina Esp. fangede jeg i flere friske eksplr. 
på de nögne höider omkring Kirkenæs den 7:de, 
men i de indre distrikter blev den intetsteds obser- 
veret; SANDBERG fandt den dog ved Bos-javre i 1881 
på en myr. 

*35. Cidaria truncata Hurn. Af denne for Öst-Finmar- 
ken nye art fangede jeg et friskt eksplr. (7) i birkeskov ved 
Mennika-jok den 18:de; det står som en slags mellemform i den 
uklare trumcafa-citrata-gruppe og kan ikke siges i alle henseender 
at stemme med noget af mine mange ekspir. fra det nordlige 
Norge, men frembyder heller ikke noget særdeles usædvanligt i 
sit ydre. Dog er bagvingernes overside noget mörkere end al- 
mindelig er tilfældet, og basalbåndet på fremvingerne er uden 
rustbrun indblanding; henimod udkanten findes desuden kun 
nogle svage rustbrune pletter istedetfor den almindelige stærkere 
brune udfyldning, hvorved oversiden får en mere ensartet blågrå 
farvetone. Flyvetiden er påfaldende tidlig, idet denne art så langt 
nord först pleier at vise sig i August, i Målselven enkelte år först 
i September; herved er dog taget hensyn til begge former eller 
arter, der i det arktiske Norge neppe lader sig holde ud fra 
hinanden, ihvorvel jeg ikke ganske formår at opgive tanken om 
2 selvstændige arter, fornemmelig ledet af den forskjellige flyve- 
tid, som i det sydlige Norge er påvist. 

36. C. munitata He. Jeg fangede et enkelt friskt ekspir. 
(7) på Sevvi-suolo den 15:de og observerede etpar stykker på en 
slåttemark ved Mennikajok's udlöb i Coalmejavre den 18:de. 
Flyvetiden for denne almindelige art var således netop begyndt. 

37- C. incursata He. Forekom enkeltvis fra Kirkenæs 
til Bodse-javre, men de fleste eksplr. fra de sydligste lokaliteter 
var allerede betydelig afflöine. 

Anm. Juli 1878 fangede SCHOYEN og jeg i birkeskoven om- 

kring Elvenæs adskillige individer af C. montanata 
S. V. i begge kjön, tilhörende den lille blege ark- 
tiske var. lapponica STGR.; besynderlig nok er den 
ikke senere bleven bemærket i Syd-Varanger, og hel- 
ler ikke på denne tur fandt vi den nogetsteds, uagtet 

dens fiyvetid måtte være på det höieste, og gunstige 
lokaliteter passeredes ofte. Forekomsten i 1878 er 
mig helt gådefuld, især da jeg på min reise til Ta- 
nadalen i 1879 heller ikke så den der; forhåbentlig 
vil den utrættelige pastor på sin udflugt til Enare i 
kommende sommer vide at bringe lys i denne sag. 

38. C. turbata He. var. arctice SCHÖYEN. Först på til- 
bagereisen den 18:de opdagede vi ved Langfjordvand en flyve- 
plads for denne interessante og meget lokale art, men desværre 
altfor silde, så jeg for min part ikke fik et eneste brugbart eksplr., 
uagtet den flöi temmelig hyppig. Lokaliteten var de fugtige, 
fornemmelig med krat af Salix bevoksede bredder af en liden 
bæk; der flyder ud i vandets sydlige ende. For Syd-Varangers 
vedkommende var den tidligere kun bemærket ved Kobbervik 
ved nedre Klostervand, hvorfra SANDBERG også i 1882 fik et 
enkelt individ. 

39. C. abrasaria H. S. Begyndte at flyve de sidste dage 
af vor reise. Jeg tog 3 ekspir. på den russiske side af Vaggat- 
tem-javre den 15:de, og på myren bag stationen ved Råmå-guösk 
flöi den ikke sjelden blandt höivækste Betula nana; derimod ef- 
tersögte vi den forgjæves på myren ved Bos-javre, hvor SANDBERG 
i 1881 havde fundet den hyppig: 

40. C. dilutata S. V. (mebulata TnBG.)? Jeg fandt en ung 
larve, der rimeligvis tilhörte denne art, såvidt mindes ved Håvos- 
guösk i Bodse-javre; den er forövrigt af SANDBERG bemærket al- 
mindelig overalt. 

41. C. hastata L. var. hastulata He. Flöi yderst talrig 
overalt, næst- Anarta melaleuca den almindeligste på turen obser- 
verede sommerfugl, de fleste ekspir. var dog afflöine. 

42. Eupithecia satyrata He. Blev kun noteret fra Mel- 
kefos den 10:de, men forekom uden tvivl fleresteds sammen med 
fölgende, fra hvem den i flugten ikke kan adskilles. 

43. Eup. hyperboreata Star. Noteret fra de fleste punk- 
ter, også på Galggo-oaive den. 16:de. 

44. Scoparia centuriella S. V. Af denne sjeldne art 
fangede SANDBERG et noget aflöiet eksplr. ved Råmå-guösk om 
morgenen den 18:de. 

45. Sc. gracilalis Sr. Forekom ganske hyppig fra Lang- 

fjordvand til Bodse-javre, især på myren ved Melkefos, men ud- 
byttet blev dog miserabelt som af AMicrolepidoplera idetheletaget. 
Den flyver på myrstrækninger og synes at stå i et vist forhold 
til Betula nana, der dog neppe kan være larvens næringsplante. 
Hidtil er Sc. gracilalis inden vor arktiske region kun bemærket 
i Öst-Finmarken, nemlig i Porsanger og Syd-Varanger. 

46. Botys decrepitalis H. S. Meget sparsomt blev den 
på turen funden, nemlig et enkelt eksplr. (9) på myren ved Bos- 
javre den 17:de og i etpar stykker ved Langfjordvand 10:de & 
18:de (77). 

47. B. inqvinatalis Zett. Som foregående kun noteret i 
enkelte individer fra Melkefos, Bos-javre og Bodse-javre. 

48. Crambus maculalis Zert. På mine ekskursjoner i 
de arktiske egne har jeg havt et besynderligt held til at finde 
denne art, der ligesom har fulgt mig overalt, medens mine led- 
sagere tildels har sögt den forgjæves. I 1878 tog jeg den ved 
Elvenæs, i 1882 blev den noteret fra Luesti-guösk den 1t:te, 
Håvos-guösk den 12:te, Sevvi-suolo den 15:de og Bos-javre den 
17:de, overalt kun enkeltvis men i friske eksplr., blandt lyng på 
törre lokaliteter. 

*49. Cr. truncatellus Zeitz. Af denne for Syd-Varanger 
som for vor arktiske region nye art fangede SANDBERG 2 noget 
afflöine eksplr., det förste ved Luesti-guösk den 17:de, det andet 
noget senere samme dag på myren ved Bos-javre. Begge lokali- 
teter var af ganske ens beskaffenhed, nemlig meget blöd myr 
bevokset med Carex-tuer, der var halv omflydte af vand, og så- 
ledes vanskelig tilgjængelig. I en aldeles lignende sump bag vor 
station i Bodse-javre fangede jeg en gul Zo/ys-lignende sommer- 
fugl, som desværre undslap af nættet, för jeg nöiere fik betragte 
den, og som sandsynligvis også var en Cr. funcatellus. Den var 
hidtil hos os kun bemærket på Dovrefjeld og i Gudbrandsdalen, 
men er ellers funden såvel i Finland som Lapland, hvorfor fore- 
komsten i Syd-Varanger ikke kan kaldes uventet. 

50. Pempelia fusca Haw. Sædvanligt kun ganske en- 
keltvis men noteret fra flere punkter: Svanvik ved Coalme-javre, 
Sevvi-suolo i Vaggattem-javre og stationen i Bodse-javre. 

51. Tortrix ministrana L. Erholdtes enkeltvis i ikke 
meget flöine ekspir. på vor ð i Bodse-javre. 

52. T. forsterana F. Et enkelt ekspir. fangede jeg ved 
Råmå-guösk om aftenen den 17:de. 

53. T. viburniana S. V. I et afflöiet eksplr. bemærket 
på Galggo-oaive den 16:de. I det nordlige Norge forekommer 
den, ejendommeligt nok, kun på de ganske nögne fjeldpartier, 
ligeledes er den overalt meget sparsomt tilstede; i det sydlige 
Norge har den derimod endog vist sig som et for træplanterin- 
ger meget skadeligt insekt som på Lister i 1876 og 77. (Nyt 
Mag. f. Naturvid. XXIV bind, 2:det hefte). 

54. T. rubicundana H. S. Et enkelt stykke ved Rämä- 
guösk den 17:de. 

Anm. Fra reisen til Elvenæs i 1878 medbragte jeg et tem- 
melig friskt eksplr. af den sjeldne og for vor fauna 
nye T. lapponana Testr., der imidlertid havde stået 
upåagtet blandt 7. rubicundana, fra hvilke den rig- 
tignok adskilte sig ved næsten den dobbelte störrelse. 

55. Sciaphila osseana Scor. Flöi særdeles talrig i tildels 
noget afflöine eksplr.. på nogle törre bakkeskråninger på Sevvi- 
suolo, men blev ikke observeret andetsteds i det indre land, da 
passende flyvepladse kun fandtes på få punkter, idet denne art 
foretrækker kunstige og naturlige enge på törlændt bund. 

56.. Cochylis deutschiana Zerr. Jeg fandt den kun på 
myren ved Bos-javre den 17:de, rimeligvis var dens flyvetid på 
det nærmeste forbi. 

*57. Penthina sauciana Hp. Et friskt eksplr. af denne 
for Syd-Varanger nye art fangede SANDBERG ved Råmå-guösk om 
aftenen den 17:de. 

58. P. sororculana Zerr. Var ikke sjelden i birkeskov 
på vor station i Bodse-javre samt på Sevvi-suolo den 15:de, i tem- 
melig friske eksplr. Denne art har efterhånden vist sig at have 
en stor udbredelse i vor arktiske region, men overalt forekommer 
den kun sparsomt. 

59. P. lediana L. I friske og typiske eksplr. med livligt 
rosenröd fremkantsplet ikke sjelden blandt Zedum på öen i Bod- 
se-javre samt på myren ved Bos-javre. I midten af Juli 1878 
fandt ScHöyen og jeg ved Elvenæs 3 å 4 ikke ganske rene 
eksplr. af en Penthina, som Dr. Wocke erklærede for sauciana, 
men som jeg efter nöiere undersögelse af det eneste i min sam- 

ling gjenstående ekspår. med sikkerhed henfører til /édrana, hvor- 
fra det imidlertid afviger ved den gulhvide farve af den ellers 
vakkert karminröde fremkantsplet på forvingerne; ellers stemmer 
det ganske nöie med den normale /ediana. 

60. P. metallicana He. Blev bemærket næsten overalt 
på myrerne men forekom ikke egentlig hyppig. 

61. P. nebulosana Zett. (:rriguana H. S.). Talrigere 
end foregående, på alle besögte lokaliteter. Efter i flere år at 
have havt så rigelig anledning til at iagttage disse former må jeg 
fremdeles fastholde den anskuelse, at her foreligger 2 vel adskilte 
arter, hvorimod P. sudetana, så ejendommelig i sit ydre, neppe 
bör betragtes som andet end en mærkelig race af mebulosana. 
De lyse former af melallicanax som SCHÖYEN fandt i Geiranger 
og af ham ansees for en overgangsform til swdetana, står efter 
min opfatning i samme forhold til metallicana, som sudetana til 
nebulosana. Sagen tror jeg stiller sig således: Metallicana og ne- 
bulosana er to ved vingesnit og hele habitus forövrigt distinkte 
arter; begge har de en egen lys, næsten ensfarvet race, der vist- 
nok indbyrdes ligner hinanden meget, men dog skilles ved vinge- 
snittet; sudefana hörer som varietet under mebulosana, medens den 
lyse form af mefallicana ikke har fået nogen egen benævnelse, ei 
heller skiller den sig så skarpt fra sin stamart, som sudetana fra 
nebulosana, mellem hvilke det hverken har lykkes SCHØYEN eller 
mig at finde overgange, og vi har dog af begge havt en god 
slump mellem hænderne. 

*62. P. turfosana H. S. Et enkelt eksplr. tog jeg ved 
Bodse-javre den 15:de. Hidtil kun fundet i Alten af Dr. Srau- 
DINGER samt i Saltdalen af ScHöyen; mit formodede fund af 
denne art ved Vikersund på Modum i det sydlige Norge Juni 
1876 kan være noget tvivlsomt og måske gjælde pa/ustrana, no- 
get eksplr. fra Modum er ikke længre i min besiddelse. 

63. P. schæfferana H. S. Noteret fra Melkefos den 10:de 
og Galggo-oaive den 16:de, i afflöine eksplr. 

64. P. schulziana F. Bemærkedes overalt men ikke syn- 
derlig hyppig. 

65. -P. lacunana S. V. Etpar friske ekspår. på en myr 
på den russiske side af Vaggattem-javre den 15:de, jeg observe- 
rede den også ved Bos-javre den 17:de. 

*66. P. cespitana He. Et friskt og «usædvanlig. mörk- 
farvet haneksplr. tog jeg ved Mennika-jok den 18:de. Hidtil 
inden den arktiske region kun bemærket i dalströgene på Sal- 
tenfjordens sydlige side og ikke nordenfor 679 n. br. 

67. P. bipunctana F. Vi fandt den overalt på myrerne, 
dog på langt nær så hyppig som i 1878, da den forekom meget 
talrig omkring Elvenæs. 

*68. Grapholitha tetraqvetrana L. SANDBERG fangede 
först et eksplr. ved Melkefos den 10:de, senere observerede vi 
enkelte afflöine individer på öen i Bodse-javre. Den var hidtil 
ikke funden i Öst-Finmarken. 

69. Steganoptycha qvadrana Hp. Et enkelt meget mörk- 
farvet individ fandt jeg ved Bos-javre den 17:de. 

*70. Phoxopteryx myrtillana Tr. Jeg fandt et ekspir. 
ved Melkefos den 10:de, forövrigt var flyvetiden vistnok på det 
nærmeste forbi. Den var ny for Syd-Varanger. 

71. Incurvaria vetulella Zerr. SANDBERG fandt den på 
Sevvi-suolo i Vaggattem-javre den 14:de; et eksplr. fandt jeg ved 
Kirkenæs den 8:de. 

*72. Adela degeerella L. Denne art, som hidtil kun i 2 
æksplr. var funden sydligst i vor arktiske provins nemlig i Beie- 
ren ved Saltenfjord (Nordlands amt), var det helt overraskende 
at træffe så langt i nordost, hvor den endog viser sig at være 
meget udbredt. Jeg fangede 3 friske ekspir., det förste ved Lang- 
fjordvand den 10:de, det 2:det ved Gadde-loabbal den rr:te, det 
3idie på Galggo-oaive den 16:de överst i skovgrændsen. SAND- 
BERG fik overladt det ene ekspl., de tilbageværende er begge hun- 
ner, som indbyrdes frembyder endel afvigelse, idet det gule midt- 
bånd på fremvingerne hos det ene eksplr. ikke når til fremkan- 
ten, er stærkt afsmalnende og ender krogformet böiet. I be- 
gyndelsen var jeg i nogen tvivl, om de ikke snarere tilhörte 
esmarkella WockE, hvorom SCHOYEN havde udtalet en formodning, 
men hunnen til denne art skal have meget korte og ved roden 
ikke behårede fölehorn, hvorimod mine eksplr. har fint behårede 
fölehorn, der er circa 18—20 mm. lange; hos esmarkella når de 
kun 11 mm. Imidlertid mangler jeg hunner af sikre degerella 
til sammenligning og kan således ikke være fuldt ud sikker på 
rigtigheden af min tydning af de 2 finmarkske eksplr. 

73. Swammerdamia conspersella Tosrr.? Et noget af- 
flöiet eksplr. med næsten ensfarvet sölvhvide vinger fanget den 
17:de ved Råmå-guösk er af SCHÖYEN med nogen tvivl fört hid. 

*74. Myrmecocela ochraceella Testr. SANDBERG tog et 
eksplr. sammen med foregående den 17:de. Ny for Syd-Varan- 
ger som for den arktiske region idetheletaget; hidtil var kun et 
enkelt individ fundet på Dovrefjeld af SCHÖYEN i 1877. 

75. Plutella cruciferarum Zeit. Blev noteret fra Håvos- 
guösk den 12:te og Sevvisuolo den r4:de. 

76. Gelechia infernalis H. S. Jeg fangede etpar styk- 
ker på myren ved Melkefos den r0:de. 

77- G. continuella Zett. Et enkelt eksplr. tog jeg ved 
Jordi-guösk om aftenen den rr:te. 

*78. G. lugubrella F. SANDBERG fangede et enkelt friskt 
eksplr. ved Råmå-guösk den 17:de. Ny for Syd-Varanger 

79. G. viduella F. Etpar individer ved Langfjordvand 
den 10:de, desuden blev den observeret på en eller to lokalite- 
ter i det indre, som imidlertid ikke blev noterede. 

80. Pleurota bicostella CL. Jeg fangede et eneste friskt 
eksplr. ved Bos-javre den 17:de. 

#81. Oecophora similella He. Ikke sjelden på Sevvi- 
suolo i Vaggattem-javre, og ret hyppig flöi den ved Råmå-guösk 
om aftenen den 17:de. Af SANDBERG også fundet alm. ved 
Kirkenæs, men den kom ikke med i ScrHövens fortegnelse. 


MOSCHLER har senere tilskrevet mig, at han anser den in- 
teressante Agrotis (N:o 21 Agrotis comparata Möscuu.?) for en 
sikkerlig ny art, som jeg vil benævne Agrotis gelida; eksemplaret 
er mig som för omtalt utilgjængeligt for nöiere beskrivelse, men 
kan karakteriseres således: . 

Agrotis gelida SCHNEIDER, Agr. hyperboreæ affinis, antennis 
maris non pectinatis facile distincta. Specimen unicum (7) ad 
Eide in Syd-Varanger tempore vernali anno 1882 lectum. 


Tromsö i April 1883. 

